b'\n_START_ARTICLE_\nDrets del col\xc2\xb7lectiu LGBT a Maurit\xc3\xa0nia\n_START_PARAGRAPH_\nAquest \xc3\xa9s un articles sobre els drets LGBT a Maurit\xc3\xa0nia. Les persones lesbianes, gais, bisexuals i transsexuals a Maurit\xc3\xa0nia han d\'afrontar reptes legals que no experimenten els residents no LGBT. Tant l\'activitat sexual masculina com femenina entre persones del mateix sexe \xc3\xa9s il\xc2\xb7legal a Maurit\xc3\xa0nia. Els homes musulmans que tenen relacions sexuals amb homes s\'enfronten a la lapidaci\xc3\xb3 fins a la mort, mentre que les dones que tenen relacions sexuals amb dones s\'enfronten a la pres\xc3\xb3.\n_START_SECTION_\nAspectes legals\n_START_PARAGRAPH_\nLa x\xc3\xa0ria s\'aplica a Maurit\xc3\xa0nia. Segons una traducci\xc3\xb3 no oficial de l\'article 308 del Codi Penal de 1983, "qualsevol home musulm\xc3\xa0 adult que cometi un acte imp\xc3\xbadic o antinatural amb un individu del seu mateix sexe s\'enfrontar\xc3\xa0 a la pena de mort per lapidaci\xc3\xb3 p\xc3\xbablica." El text oficial de l\'article 308 en francpes diu: "Tout musulman majeur qui aura commis un acte impudique ou contre nature avec un individu de son sexe ser puni de peine de mort par lapidation publique".\n_START_SECTION_\nAspectes socials\n_START_PARAGRAPH_\nL\'informe de 2011 del Departament d\'Estat dels Estats Units sobre drets humans va informar que "no va haver-hi processaments penals durant l\'any. No va haver-hi evid\xc3\xa8ncia de viol\xc3\xa8ncia social, discriminaci\xc3\xb3 social o discriminaci\xc3\xb3 governamental sistem\xc3\xa0tica basada en l\'orientaci\xc3\xb3 sexual. No hi havia organitzacions que lluitessin per l\'orientaci\xc3\xb3 sexual o els drets d\'identitat de g\xc3\xa8nere, per\xc3\xb2 no hi havia impediments legals per al funcionament d\'aquests grups".'